Geelkop-snellervis - Wikipedia
Die Geelkop-snellervis (Pseudobalistes flavimarginatus) is 'n vis wat voorkom in die Stille- en Indiese oseane, ook in die Rooisee en die ooskus van Afrika suidwaarts tot by die suide van Mosambiek. In Engels staan die vis bekend as die Yellowmargin triggerfish.
Die vis word tot 60 cm lank. Die vis se lyf is ovaalvormig en sterk en is olyf tot grys van kleur. Die skubbe op die middel van die lyf is geelgrys in die middel. Die gesig het 'n pienkerige kleur en daar is 'n kort, horisontale streep net onder die oë. Die dorsalevin se rant is geel terwyl die stertvin kort lobbe het.
Die vis leef in tropiese lagunes en aflandige koraal- in water wat 2 tot 50m diep is en hulle is alleenlopers of leef in pare saam. Hulle bou neste van rommel in sanderige gebiede of seegras beddings. Die vis kan aggressief wees wanneer hulle hul neste bewaak.
Ontsluit van "https://af.wikipedia.org/w/index.php?title=Geelkop-snellervis&oldid=2234229"
Die bladsy is laas op 14 Julie 2020 om 06:23 bygewerk.